
74                                                   DR.31.3.2015                         

 

 

 Tuan Pengerusi [Datuk Seri Dr. Ronald Kiandee]: Masuk dalam mana itu Yang 
Berhormat, emolumen?   

 Tuan Sim Chee Keong [Bukit Mertajam]: Masuk dalam operasi pendidikan 
Butiran 020000. Nanti saya akan terangkan. Akan tetapi di sini saya rasa keadaan amat 
menyedihkan kerana ini adalah sama seperti peribahasa, “Masuk bakul angkat sendiri”. 
Saya rasa tidak ada masalah kalau kita mengakui kelemahan kita tetapi yang penting kita 
memperbaiki kelemahan tersebut. Saya hendak petik di sini laporan Malaysia Education 
Blueprint bahawanya SPM 2011, 23% orang pelajar gagal dalam bahasa Inggeris 
sedangkan hanya 9% dalam Bahasa Melayu.  Hanya 16% orang pelajar mendapat 
keputusan cemerlang bahasa Inggeris berbanding 30% Bahasa Melayu. Ini juga kerana kita 
membuat pemarkahan ikut piawaian tempatan. Kalau ikut piawaian Cambridge International 
Examination kertas bahasa Inggeris SPM 50% orang pelajar kita akan gagal mencapai 
tahap minimum.  Berbanding kalau ikut piawaian Lembaga Peperiksaan hanya 20% yang 
gagal.   

 Dalam Malaysia University English Test (MUET) tahun lepas hanya dua daripada 
100,000 orang calon mendapat Band 6 ataupun markah tertinggi, band tertinggi, very good.  
Manakala 90% orang calon lain dapat gred terendah iaitu daripada Band 1 hingga Band 3. 
Jadi, sini saya ingin tanya kepada kementerian mengapa kita masih lagi belum terbitkan 
laporan kemajuan ataupun laporan status untuk Malaysia Education Blueprint bagi tahun 
2014. Saya hendak mohon supaya kementerian boleh bentangkan dengan kadar segera. 
Sudah masuk ke bulan April 2015 tetapi kita masih belum lagi tahu apakah perkembangan 
segala-gala program peningkatan, penguasaan bahasa, peningkatan kualiti pendidikan 
negara kita. Terima kasih. 

 Tuan Manivannan a/l Gowindasamy [Kapar]: Tuan Pengerusi... 

 Tuan Pengerusi [Datuk Seri Dr. Ronald Kiandee]: Sudah habis sudah. Ya, Yang 
Berhormat Batu Kawan, lepas itu Menteri menjawab. 

 

4.37 ptg. 

 Puan P. Kasthuriraani a/p Patto [Batu Kawan]: Terima kasih Tuan Pengerusi 
atas peluang untuk membahas Maksud B.41 – Kementerian Pendidikan. Tuan Pengerusi 
tahun demi tahun sekolah vernakular diperkatakan dengan tanggapan bahawa sekolah 
baru akan dibina, peruntukan akan ditambah, bantuan akan diberi dan macam-macam lagi. 
Akan tetapi jenuh mereka menunggu hasrat masih belum dicapai, janji tidak ditepati.  Saya 
ingin membawa dua isu ke Dewan yang mulia ini.   

Satu, berhubung dengan pembinaan sekolah baru Tamil SJK(T) Sungai Bakap.  
Sekolah ini yang berusia lebih 60 tahun telah diberikan janji oleh Jabatan Perdana Menteri, 
Kementerian Pendidikan dan Kementerian Kewangan sejak tahun 2012 lagi. Surat hitam 
putih dari Jabatan Perdana Menteri dan Kementerian Pendidikan jelas mengiktiraf 
pembinaan sekolah baru di tapak yang telah pun disediakan di atas Lot 464 dengan papan 
tanda tanah Kerajaan Persekutuan, pemilik tanah Pesuruhjaya Tanah Persekutuan dan 
agensi pengguna Kementerian Pendidikan.  

Malah dalam temu bual bersama akhbar New Straits Times dalam bulan Mei 2014, 
Timbalan Menteri Pendidikan Yang Berhormat Hulu Selangor telah menyatakan dengan 
confident bahawa kerja pembinaan sekolah baru akan bermula pada bulan Jun 2014 atau 
selewat-lewatnya Julai. Dengan izin, “I am happy to announce that the ministry will appoint 
an Indian contractor for the job, a first for Indian contractors, we will deliver our promises”. 

Apa yang peliknya Tuan Pengerusi dalam jawapan Kementerian Pendidikan 
Oktober tahun lepas ternyata hitam putih, Menteri menyatakan bahawa kementerian belum 
lagi menerima apa-apa permohonan dari sekolah tersebut. Pada masa yang sama akan 
meneliti dengan lebih lanjut sekiranya terdapat justifikasi kukuh cadangan pembinaannya 
akan disenaraikan dalam permohonan RMKe-11 mengikut keutamaan. Tuan Pengerusi, 
sama ada tiada langsung koordinasi antara kementerian dan agensi kerajaan dalam 
pembinaan sekolah baru ataupun memang hasrat kerajaan untuk tidak membina sekolah 
vernakular lebih-lebih lagi di Pulau Pinang, sebuah negeri di bawah pentadbiran Pakatan 
Rakyat.  Bagaimanakah sebuah kementerian boleh memberi jawapan sebegini? Ini bukan 
kedai runcit atau kedai kopi, ini sebuah kementerian.   



Tuan Pengerusi [Datuk Seri Dr. Ronald Kiandee]: Masuk dalam mana itu Yang Berhormat, emolumen? Tuan Sim Chee Keong [Bukit Mertajam]: Masuk dalam operasi pendidikan Butiran 020000. Nanti saya akan terangkan. Akan tetapi di sini saya rasa keadaan amat menyedihkan kerana ini adalah sama seperti peribahasa, "Masuk bakul angkat sendiri". Saya rasa tidak ada masalah kalau kita mengakui kelemahan kita tetapi yang penting kita memperbaiki kelemahan tersebut. Saya hendak petik di sini laporan Malaysia Education Blueprint bahawanya SPM 2011, 23% orang pelajar gagal dalam bahasa Inggeris sedangkan hanya 9% dalam Bahasa Melayu. Hanya 16% orang pelajar mendapat keputusan cemerlang bahasa Inggeris berbanding 30% Bahasa Melayu. Ini juga kerana kita membuat pemarkahan ikut piawaian tempatan. Kalau ikut piawaian Cambridge International Examination kertas bahasa Inggeris SPM 50% orang pelajar kita akan gagal mencapai tahap minimum. Berbanding kalau ikut piawaian Lembaga Peperiksaan hanya 20% yang gagal. Dalam Malaysia University English Test (MUET) tahun lepas hanya dua daripada 100,000 orang calon mendapat Band 6 ataupun markah tertinggi, band tertinggi, very good. Manakala 90% orang calon lain dapat gred terendah iaitu daripada Band 1 hingga Band 3. Jadi, sini saya ingin tanya kepada kementerian mengapa kita masih lagi belum terbitkan laporan kemajuan ataupun laporan status untuk Malaysia Education Blueprint bagi tahun 2014. Saya hendak mohon supaya kementerian boleh bentangkan dengan kadar segera. Sudah masuk ke bulan April 2015 tetapi kita masih belum lagi tahu apakah perkembangan segala-gala program peningkatan, penguasaan bahasa, peningkatan kualiti pendidikan negara kita. Terima kasih. Tuan Manivannan a/l Gowindasamy [Kapar]: Tuan Pengerusi... Tuan Pengerusi [Datuk Seri Dr. Ronald Kiandee]: Sudah habis sudah. Ya, Yang Berhormat Batu Kawan, lepas itu Menteri menjawab. 4.37 ptg. Puan P. Kasthuriraani a/p Patto [Batu Kawan]: Terima kasih Tuan Pengerusi atas peluang untuk membahas Maksud B.41- Kementerian Pendidikan. Tuan Pengerusi tahun demi tahun sekolah vernakular diperkatakan dengan tanggapan bahawa sekolah baru akan dibina, peruntukan akan ditambah, bantuan akan diberi dan macam-macam lagi. Akan tetapi jenuh mereka menunggu hasrat masih belum dicapai, janji tidak ditepati. Saya ingin membawa dua isu ke Dewan yang mulia ini. Satu, berhubung dengan pembinaan sekolah baru Tamil SJK(T) Sungai Bakap. Sekolah ini yang berusia lebih 60 tahun telah diberikan janji oleh Jabatan Perdana Menteri, Kementerian Pendidikan dan Kementerian Kewangan sejak tahun 2012 lagi. Surat hitam putih dari Jabatan Perdana Menteri dan Kementerian Pendidikan jelas mengiktiraf pembinaan sekolah baru di tapak yang telah pun disediakan di atas Lot 464 dengan papan tanda tanah Kerajaan Persekutuan, pemilik tanah Pesuruhjaya Tanah Persekutuan dan agensi pengguna Kementerian Pendidikan. Malah dalam temu bual bersama akhbar New Straits Times dalam bulan Mei 2014, Timbalan Menteri Pendidikan Yang Berhormat Hulu Selangor telah menyatakan dengan confident bahawa kerja pembinaan sekolah baru akan bermula pada bulan Jun 2014 atau selewat-lewatnya Julai. Dengan izin, "I am happy to announce that the ministry will appoint an Indian contractor for the job, a first for Indian contractors, we will deliver our promises". Apa yang peliknya Tuan Pengerusi dalam jawapan Kementerian Pendidikan Oktober tahun lepas ternyata hitam putih, Menteri menyatakan bahawa kementerian belum lagi menerima apa-apa permohonan dari sekolah tersebut. Pada masa yang sama akan meneliti dengan lebih lanjut sekiranya terdapat justifikasi kukuh cadangan pembinaannya akan disenaraikan dalam permohonan RMKe-11 mengikut keutamaan. Tuan Pengerusi, sama ada tiada langsung koordinasi antara kementerian dan agensi kerajaan dalam pembinaan sekolah baru ataupun memang hasrat kerajaan untuk tidak membina sekolah vernakular lebih-lebih lagi di Pulau Pinang, sebuah negeri di bawah pentadbiran Pakatan Rakyat. Bagaimanakah sebuah kementerian boleh memberi jawapan sebegini? Ini bukan kedai runcit atau kedai kopi, ini sebuah kementerian.